title: Provedbena odluka Komisije оd 14. srpnja 2014. o odobravanju stavljanja na tržište ulja dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća i stavljanju izvan snage odluka 2003/427/EZ i 2009/778/EZ (priopćeno pod brojem dokumenta C(2014) 4670)

text:
               16.7.2014

               HR

               Službeni list Europske unije

               L 209/55

         PROVEDBENA ODLUKA KOMISIJE
   оd 14. srpnja 2014.
   o odobravanju stavljanja na tržište ulja dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća i stavljanju izvan snage odluka 2003/427/EZ i 2009/778/EZ

         (priopćeno pod brojem dokumenta C(2014) 4670)

   (Vjerodostojan je samo tekst na engleskom jeziku)

      (2014/463/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:

               (1)

               Odlukom Komisije 2003/427/EZ (2) utvrđena je specifikacija ulja dobivenog iz mikroalge Schizochytrium sp. te je odobreno njegovo stavljanje na tržište u više vrsta hrane do određenih najviših dopuštenih razina upotrebe. Prvo proširenje uporabe ulja dobivenog iz mikroalge Schizochytrium sp. odobreno je Odlukom Komisije 2009/778/EZ (3).

               (2)

               Dana 16. siječnja 2013. trgovačko društvo DSM Nutritional Products od nadležnih tijela Ujedinjene Kraljevine zatražilo je proširenje upotrebe ulja dobivenog iz mikroalge Schizochytrium sp. kao novog sastojka hrane. Ugovorom od 30. lipnja 2012. trgovačko društvo DSM Nutritional Products steklo je trgovačko društvo Martek Biosciences, primatelja prethodnih odluka.

               (3)

               Dana 29. travnja 2013. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da proširenje upotrebe ovog ulja alge ispunjuje kriterije za novu hranu utvrđene člankom 3. stavkom 1. Uredbe (EZ) br. 258/97.

               (4)

               Dana 9. srpnja 2013. Komisija je izvješće o početnoj procjeni proslijedila ostalim državama članicama.

               (5)

               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uložene su obrazložene primjedbe. Primjedbe su posebno uložene u pogledu povišenih razina unosa dokozaheksaenske kiseline (DHK). U skladu s člankom 7. stavkom 1. Uredbe (EZ) br. 258/97 potrebno je donijeti provedbenu odluku Komisije kojom se uzimaju u obzir uložene primjedbe. Podnositelj zahtjeva je stoga izmijenio zahtjev u pogledu najviše količine DHK-a u dodacima hrani. Tom izmjenom i dodatnim objašnjenjima koje je dostavio podnositelj zahtjeva otklonjene su sumnje država članica i Komisije.

               (6)

               Direktivom 2002/46/EZ Europskog parlamenta i Vijeća (4) utvrđuju se zahtjevi o dodacima prehrani. Uredbom (EZ) br. 1925/2006 Europskog parlamenta i Vijeća (5) utvrđuju se zahtjevi u pogledu dodavanja vitamina, minerala i određenih drugih tvari hrani. Direktivom 2009/39/EZ Europskog parlamenta i Vijeća (6) utvrđuju se zahtjevi o hrani za posebne prehrambene potrebe. Direktivom Komisije 96/8/EZ (7) utvrđuju se zahtjevi u pogledu hrane namijenjene smanjenju tjelesne mase pri energetski ograničenim dijetama. Upotrebu ulja dobivenog iz mikroalge Schizochytrium sp. treba odobriti ne dovodeći u pitanje zahtjeve tih zakonodavnih akata.

               (7)

               Zbog pravne jasnoće odluke 2003/427/EZ i 2009/778/EZ treba staviti izvan snage i zamijeniti ovom Odlukom.

               (8)

               Obavijesti o stavljanju na tržište sastojka koji je bitno istovjetan ulju alge kako je odobreno odlukama 2003/427/EZ i 2009/778/EZ, a koje su Komisiji dostavljene u skladu s člankom 5. Uredbe (EZ) br. 258/97 i dalje su valjane.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ulje dobiveno iz mikroalge Schizochytrium sp. iz Priloga I. može se staviti na tržište u Uniji kao novi sastojak hrane za upotrebu i u najvećim dopuštenim razinama koje su određene u Prilogu II., ne dovodeći u pitanje odredbe Direktive 2002/46/EZ, Uredbe (EZ) br. 1925/2006, Direktive 2009/39/EZ i Direktive 96/8/EZ.
   Članak 2.
   Određenje ulja dobivenog iz mikroalge Schizochytrium sp. koje je odobreno ovom Odlukom na oznaci hrane koja ga sadržava glasi „ulje dobiveno iz mikroalge Schizochytrium sp.”
   Članak 3.
   Odluke 2003/427/EZ i 2009/778/EZ ovime se stavljaju izvan snage.
   Članak 4.
   Ova je Odluka upućena trgovačkom društvu DSM Nutritional Products, 6480 Dobbin Road, Columbia, MD 21045, SAD.

      Sastavljeno u Bruxellesu 14. srpnja 2014.

            Za Komisiju

         Tonio BORG

            Član Komisije

      (1)  SL L 43, 14.2.1997., str. 1.

      (2)  Odluka Komisije 2003/427/EZ od 5. lipnja 2003. o odobravanju stavljanja na tržište ulja bogatog dokozaheksaenskom kiselinom (DHK) dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 144, 12.6.2003., str. 13.).

      (3)  Odluka Komisije 2009/778/EZ od 22. listopada 2009. u pogledu proširenja uporabe ulja dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 278, 23.10.2009., str. 56.).

      (4)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

      (5)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).

      (6)  Direktiva 2009/39/EZ Europskog parlamenta i Vijeća od 6. svibnja 2009. o hrani za posebne prehrambene potrebe (SL L 124, 20.5.2009., str. 21.).

      (7)  Direktiva Komisije 96/8/EZ od 26. veljače 1996. o hrani namijenjenoj smanjenju tjelesne mase pri energetski ograničenim dijetama (SL L 55, 6.3.1996., str. 22.).

      PRILOG I.
      SPECIFIKACIJA ULJA DOBIVENOG IZ MIKROALGE SCHIZOCHYTRIUM SP.

                  Ispitivanje

                  Specifikacija

                  Kiselinski broj

                  Najviše 0,5 mg KOH/g

                  Peroksidni broj

                  Najviše 5,0 meq/kg ulja

                  Vlaga i hlapljive tvari

                  Najviše 0,05 %

                  Neosapunjive tvari

                  Najviše 4,5 %

                  Transmasne kiseline

                  Najviše 1,0 %

                  Sadržaj DHK-a

                  Najmanje 32,0 %

      PRILOG II.
      ODOBRENA UPOTREBA ULJA DOBIVENOG IZ MIKROALGE SCHIZOCHYTRIUM SP.

                  Kategorija hrane

                  Najviša dopuštena razina upotrebe DHK-a

                  Mliječni proizvodi, osim mliječnih napitaka

                  200 mg/100 g ili za sireve 600 mg/100 g

                  Mliječni analozi, osim napitaka

                  200 mg/100 g ili za analoge sireva 600 mg/100 g

                  Mazive masti i preljevi

                  600 mg/100 g

                  Žitne pahuljice

                  500 mg/100 g

                  Dodaci prehrani

                  250 mg DHK dnevno u skladu s preporukom proizvođača za uobičajenu populaciju
                  450 mg DHK dnevno u skladu s preporukom proizvođača za trudnice i dojilje

                  Hrana namijenjena smanjenju tjelesne mase pri energetski ograničenim dijetama kako je definirana u Direktivi 96/8/EZ

                  250 mg po zamjeni za obrok

                  Druga hrana za posebne prehrambene potrebe kako je definirana u Direktivi 2009/39/EZ, osim početne i prijelazne hrane za dojenčad

                  200 mg/100 g

                  Dijetna hrana za posebne medicinske potrebe

                  U skladu s posebnim prehrambenim potrebama osoba kojima su proizvodi namijenjeni

                  Pekarski proizvodi (kruh i pecivo), slatki keksi

                  200 mg/100 g

                  Žitne pločice

                  500 mg/100 g

                  Masti za kuhanje

                  360 mg/100 g

                  Bezalkoholna pića (uključujući mliječne analoge i mliječne napitke)

                  80 mg/100 ml


title: Provedbena odluka Komisije (EU) 2015/919 оd 12. lipnja 2015. o izmjeni Odluke 2009/821/EZ u pogledu popisâ graničnih inspekcijskih postaja i veterinarskih jedinica u okviru sustava Traces (priopćeno pod brojem dokumenta C(2015) 3892) (Tekst značajan za EGP)

text:
               16.6.2015

               HR

               Službeni list Europske unije

               L 149/15

         PROVEDBENA ODLUKA KOMISIJE (EU) 2015/919
   оd 12. lipnja 2015.
   o izmjeni Odluke 2009/821/EZ u pogledu popisâ graničnih inspekcijskih postaja i veterinarskih jedinica u okviru sustava Traces

         (priopćeno pod brojem dokumenta C(2015) 3892)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 20. stavke 1. i 3.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno njezin članak 6. stavak 4. drugi podstavak drugu rečenicu i njezin članak 6. stavak 5.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 6. stavak 2.,
   budući da:

               (1)

               Odlukom Komisije 2009/821/EZ (4) utvrđuje se popis odobrenih graničnih inspekcijskih postaja u skladu s direktivama 91/496/EEZ i 97/78/EZ. Taj je popis naveden u Prilogu I. toj Odluci.

               (2)

               Belgija je priopćila da je inspekcijski centar Flight Care pri graničnoj inspekcijskoj postaji u zračnoj luci Brussel-Zaventem zatvoren. Danska je priopćila da je granična inspekcijska postaja u luci Aalborg 1 (Greenland Port) 1 zatvorena. Njemačka je priopćila da je inspekcijski centar Burchardkai pri graničnoj inspekcijskoj postaji u luci Hamburg Hafenu zatvoren. Popise unosa za te države članice kako su navedeni u Prilogu I. Odluci 2009/821/EZ trebalo bi stoga na odgovarajući način izmijeniti.

               (3)

               Njemačka je priopćila da je graničnoj inspekcijskoj postaji u luci u Bremenu dodan novi inspekcijski centar, a Nizozemska je prijavila da je graničnoj inspekcijskoj postaji u luci u Amsterdamu dodan novi inspekcijski centar. Popise unosa za te države članice kako su navedeni u Prilogu I. Odluci 2009/821/EZ trebalo bi izmijeniti na odgovarajući način.

               (4)

               Grčka, Italija, Latvija i Ujedinjena Kraljevina priopćile su da bi unose za granične inspekcijske postaje Idomeni u Grčkoj, Roma-Fiumicino u Italiji, Riga (Airport) i Riga (BFT) u Latviji i Gatwick u Ujedinjenoj Kraljevini na popisu u Prilogu I. Odluci 2009/821/EZ trebalo izmijeniti.

               (5)

               Španjolska je priopćila da bi jedan inspekcijski centar u luci u Vigu trebalo izbrisati s popisa unosa za tu državu članicu te da bi dva inspekcijska centra u toj luci trebalo privremeno zatvoriti. Nizozemska je priopćila da bi jednu graničnu inspekcijsku postaju u Vlissingenu trebalo obrisati s popisa unosa za tu državu članicu. Ujedinjena Kraljevina priopćila je da bi graničnu inspekcijsku postaju u Manstonu trebalo obrisati s popisa unosa za tu državu članicu. Popise unosa za te države članice iz Priloga I. Odluci 2009/821/EZ trebalo bi stoga na odgovarajući način izmijeniti.

               (6)

               Prilogom II. Odluci 2009/821/EZ utvrđuje se popis središnjih, regionalnih i lokalnih jedinica u integriranom računalnom veterinarskom sustavu (Traces).

               (7)

               Na temelju priopćenja Italije i Nizozemske trebalo bi unijeti određene izmjene u popise središnjih, regionalnih i lokalnih jedinica u sustavu Traces za te države članice iz Priloga II. Odluci 2009/821/EZ.

               (8)

               Odluku 2009/821/EZ trebalo bi stoga na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilozi I. i II. Odluci 2009/821/EZ izmjenjuju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 12. lipnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 224, 18.8.1990., str. 29.

      (2)  SL L 268, 24.9.1991., str. 56.

      (3)  SL L 24, 30.1.1998., str. 9.

      (4)  Odluka Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru Traces-a (SL L 296, 12.11.2009., str. 1.).

      PRILOG
      Prilozi I. i II. Odluci 2009/821/EZ izmjenjuju se kako slijedi:

                  1.

                  Prilog I. izmjenjuje se kako slijedi:

                              (a)

                              u dijelu koji se odnosi na Belgiju unos za Brussel-Zaventem zamjenjuje se sljedećim:

                                          „Brussel-Zaventem
                                          Bruxelles-Zaventem

                                          BE BRU 4

                                          A

                                          Flight Care 2

                                          NHC(2)

                                          U, E, O

                                          Avia Partner

                                          HC(2)

                                          WFS

                                          HC-T(2)

                                          Swiss Port

                                          HC(2)”

                              (b)

                              u dijelu koji se odnosi na Dansku unos za luku Aalborg 1 (Greenland Port) 1 briše se;

                              (c)

                              dio koji se odnosi na Njemačku izmjenjuje se kako slijedi:

                                          i.

                                          unos za luku u Bremenu zamjenjuje se sljedećim:

                                                      „Bremen

                                                      DE BRE 1

                                                      P

                                                      HC, NHC

                                                      Holzhafen

                                                      NHC-NT”

                                          ii.

                                          unos za luku Hamburg Hafen zamjenjuje se sljedećim:

                                                      „Hamburg Hafen

                                                      DE HAM 1

                                                      P

                                                      Altenwerder Kirchtal

                                                      HC, NHC-T(FR), NHC-NT

                                                      Reiherdamm

                                                      HC, NHC-T(FR), NHC-NT”

                              (d)

                              u dijelu koji se odnosi na Grčku unos za željeznicu u Idomeniju zamjenjuje se sljedećim:

                                          „Idomeni

                                          GR EID 2

                                          F

                                          HC(2)”

                              (e)

                              u dijelu koji se odnosi na Španjolsku unos za luku u Vigu zamjenjuje se sljedećim:

                                          „Vigo

                                          ES VGO 1

                                          P

                                          T.C. Guixar

                                          HC, NHC-T(FR), NHC-NT

                                          Frioya

                                          HC-T(FR)(2)(3)

                                          Frigalsa (*)

                                          HC-T(FR)(2)(3) (*)

                                          Pescanova

                                          HC-T(FR)(2)(3)

                                          Fandicosta (*)

                                          HC-T(FR)(2)(3) (*)

                                          Frig. Morrazo

                                          HC-T(FR)(3)”

                              (f)

                              u dijelu koji se odnosi na Italiju unos za zračnu luku Roma-Fiumicino zamjenjuje se sljedećim:

                                          „Roma-Fiumicino

                                          IT FCO 4

                                          A

                                          Alitalia Società Aerea Italiana

                                          HC(2)

                                          FLE

                                          HC(2), NHC(2)

                                          Isola Veterinaria ADR

                                          U, E, O”

                              (g)

                              dio koji se odnosi na Latviju izmjenjuje se kako slijedi:

                                          i.

                                          unos za zračnu luku Riga (Airport) zamjenjuje se sljedećim:

                                                      „Riga (Airport)

                                                      LV RIX 4

                                                      A

                                                      HC(2), NHC(2)”

                                          ii.

                                          unos za luku Riga (BFT) zamjenjuje se sljedećim:

                                                      „Riga (BFT)

                                                      LV RIX 1b

                                                      P

                                                      HC(2)”

                              (h)

                              dio koji se odnosi na Nizozemsku izmjenjuje se kako slijedi:

                                          i.

                                          unos za luku u Amsterdamu zamjenjuje se sljedećim:

                                                      „Amsterdam

                                                      NL AMS 1

                                                      P

                                                      Cornelis Vrolijk

                                                      HC-T(FR)(2)(3)

                                                      Daalimpex, Velsen

                                                      HC-T

                                                      PCA

                                                      HC(2), NHC(2)

                                                      Kloosterboer Ijmuiden

                                                      HC-T(FR)

                                                      Blankendaal Coldstores, Velsen

                                                      HC-T(FR)(2)”

                                          ii.

                                          unos za luku u Vlissingenu zamjenjuje se sljedećim:

                                                      „Vlissingen

                                                      NL VLI 1

                                                      P

                                                      Kloosterboer Finlandweg

                                                      HC(2), NHC-T(FR)(2)”

                              (i)

                              dio koji se odnosi na Ujedinjenu Kraljevinu izmjenjuje se kako slijedi:

                                          i.

                                          unos za zračnu luku Gatwick zamjenjuje se sljedećim:

                                                      „Gatwick

                                                      GB LGW 4

                                                      A

                                                      IC 1

                                                      O(14)

                                                      IC 2

                                                      HC(1)(2), NHC(2)”

                                          ii.

                                          unos za zračnu luku Manston briše se;

                  (2)

                  Prilog II. izmjenjuje se kako slijedi:

                              (a)

                              dio koji se odnosi na Italiju izmjenjuje se kako slijedi:

                                          i.

                                          unos za lokalnu jedinicu „IT01008 RAVENNA” zamjenjuje se sljedećim:

                                                      „IT01008

                                                      AZIENDA USL DELLA ROMAGNA”

                                          ii.

                                          unos za lokalnu jedinicu „IT00306 ALTO FRIULI” zamjenjuje se sljedećim:

                                                      „IT00306

                                                      ALTO FRIULI-COLLINARE-MEDIO FRIULI”

                                          iii.

                                          unos za lokalnu jedinicu „IT00206 ISONTINA” zamjenjuje se sljedećim:

                                                      „IT00206

                                                      BASSA FRIULANA-ISONTINA”

                                          iv.

                                          unos za lokalnu jedinicu „IT00406 MEDIO FRIULI” zamjenjuje se sljedećim:

                                                      „IT00406

                                                      FRIULI CENTRALE”

                                          v.

                                          unos za lokalnu jedinicu „IT01209 VIAREGGIO” zamjenjuje se sljedećim:

                                                      „IT01209

                                                      VERSILIA”

                                          vi.

                                          unos za lokalnu jedinicu „IT01705 ESTE MONSELICE MONTAGNANA” zamjenjuje se sljedećim:

                                                      „IT01705

                                                      MONSELICE”

                                          vii.

                                          unosi za sljedeće lokalne jedinice brišu se:

                                                      „IT01315

                                                      SALERNO 3”

                                                      „IT01208

                                                      CESENA”

                                                      „IT01108

                                                      FORLÌ”

                                                      „IT01308

                                                      RIMINI”

                                                      „IT00506

                                                      BASSA FRIULANA”

                                                      „IT00916

                                                      FG/3”

                              (b)

                              dio koji se odnosi na Nizozemsku izmjenjuje se kako slijedi:

                                          i.

                                          unos za središnju jedinicu „NL00000 NVWA” zamjenjuje se sljedećim:

                                                      „NL00000

                                                      NEDERLANDSE VOEDSEL- EN WARENAUTORITEIT”

                                          ii.

                                          unos za regionalnu jedinicu „NL00001 NVWA NOORD” zamjenjuje se sljedećim:

                                                      „NL00001

                                                      NEDERLANDSE VOEDSEL- EN WARENAUTORITEIT”

                                          iii.

                                          sljedeći unosi za regionalne i lokalne jedinice brišu se:

                                                      „NL01201

                                                      LVE NOORD

                                                      NL00002

                                                      NVWA NOORDWEST

                                                      NL01302

                                                      LVE NOORDWEST

                                                      NL00003

                                                      NVWA OOST

                                                      NL01403

                                                      LVE OOST

                                                      NL00004

                                                      NVWA ZUID

                                                      NL01504

                                                      LVE ZUID

                                                      NL00005

                                                      NVWA ZUIDWEST

                                                      NL01605

                                                      LVE ZUIDWEST”.


title: 2014/435/EU: Provedbena odluka Komisije оd 4. srpnja 2014. o utvrđivanju financijskog doprinosa Unije za izdatke nastale u Španjolskoj u 2013. za financiranje hitnih mjera suzbijanja influence ptica (priopćeno pod brojem dokumenta C(2014) 4437)

text:
               8.7.2014

               HR

               Službeni list Europske unije

               L 199/5

         PROVEDBENA ODLUKA KOMISIJE
   оd 4. srpnja 2014.
   o utvrđivanju financijskog doprinosa Unije za izdatke nastale u Španjolskoj u 2013. za financiranje hitnih mjera suzbijanja influence ptica

         (priopćeno pod brojem dokumenta C(2014) 4437)

   (Vjerodostojan je samo tekst na španjolskom jeziku)

      (2014/435/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 3. stavak 4. i članak 4. stavak 1.,
   budući da:

               (1)

               U skladu s člankom 84. Uredbe (EU, Euratom) br. 966/2012 Europskog parlamenta i Vijeća (2), preuzimanju obveza za izdatke iz proračuna Unije prethodi odluka o financiranju koju donosi institucija ili tijela kojima institucija delegira potrebne ovlasti, a u kojoj se navode ključni elementi djelovanja koje zahtijeva izdatke.

               (2)

               Odlukom 2009/470/EZ utvrđuju se postupci kojima se uređuje financijski doprinos Unije za određene veterinarske mjere, uključujući hitne mjere. Člankom 4. stavkom 2. te Odluke utvrđuju se uvjeti za dobivanje doprinosa Unije za iskorjenjivanje influence ptica, a člankom 4. stavkom 3. te Odluke utvrđuje se postotak nastalih troškova za hitne mjere, koji se može pokriti financijskim doprinosima Unije.

               (3)

               Uredbom Komisije (EZ) br. 349/2005 (3) utvrđuju se pravila za isplatu financijskog doprinosa Unije za hitne mjere iskorjenjivanja određenih bolesti životinja, uključujući influencu ptica. Člankom 7. te Uredbe utvrđuju se dokumenti koje podnosi država članica koja upućuje zahtjev za financijski doprinos te rokovi za dostavu tih dokumenata.

               (4)

               U Provedbenoj odluci Komisije 2013/775/EU (4) predviđa se financijski doprinos Unije u odnosu na troškove hitnih mjera suzbijanja influence ptica nastalih u Španjolskoj u 2013. U skladu s člankom 1. stavkom 2. te Provedbene odluke iznos financijskog doprinosa Unije treba se odrediti naknadnom odlukom. U članku 2. te Provedbene odluke predviđa se isplata prvog obroka Španjolskoj u iznosu od 30 000,00 EUR.

               (5)

               Španjolska je 6. veljače 2014. podnijela službeni zahtjev za naknadu popraćen financijskim izvješćem, popratnom dokumentacijom i epidemiološkim izvještajem o svakom pojedinačnom gospodarstvu na kojem su životinje zaklane i uništene. Zahtjev za isplatu naknade iznosi 85 580,95 EUR. Međutim, nakon ispitivanja podnesenih dokumenata iznos od 6 635,73 EUR nije se smatrao prihvatljivim za isplatu naknade u skladu s uvjetima iz članka 5. Uredbe (EZ) br. 349/2005.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Financijski doprinos Unije za izdatke nastale u Španjolskoj u 2013. za financiranje hitnih mjera iskorjenjivanja influence ptica utvrđuje se u iznosu od 78 945,22 EUR.
   Članak 2.
   Preostali iznos financijskog doprinosa koji treba biti isplaćen nakon odbitka već isplaćenog prvog obroka u iznosu od 30 000,00 EUR utvrđuje se u iznosu od 48 945,22 EUR.
   Članak 3.
   Ova Odluka koja predstavlja financijsku odluku u smislu članka 84. Uredbe (EU, Euratom) br. 966/2012 upućena je Kraljevini Španjolskoj.

      Sastavljeno u Bruxellesu 4. srpnja 2014.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (3)  Uredbom Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanja za suzbijanje određenih bolesti životinja u okviru Odluke Vijeća 90/424/EEZ (SL L 55, 1.3.2005., str. 12.).

      (4)  Provedbena odluka Komisije 2013/775/EU od 17. prosinca 2013. o financijskom doprinosu Unije za hitne mjere suzbijanja influence ptica u Njemačkoj, Italiji i Nizozemskoj 2012. i 2013. te Danskoj i Španjolskoj 2013. (SL L 343, 19.12.2013., str. 44.).


title: Provedbena odluka Vijeća (ZVSP) 2015/117 od 26. siječnja 2015. o provedbi Odluke 2013/255/ZVSP o mjerama ograničavanja protiv Sirije

text:
               27.1.2015

               HR

               Službeni list Europske unije

               L 20/85

         PROVEDBENA ODLUKA VIJEĆA (ZVSP) 2015/117
   od 26. siječnja 2015.
   o provedbi Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1), a posebno njezin članak 30. stavak 1.,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP.

               (2)

               Presudama od 13. studenoga 2014. u predmetima T-653/11, T-654/11 i T-43/12 Opći sud Europske unije poništio je odluku Vijeća o uvrštavanju Aimana Jabera, Khaleda Kaddoura, Mohammeda Hamchoa i Hamcho Internationala na popis osoba i subjekata koji podliježu mjerama ograničavanja naveden u Prilogu I. Odluci 2013/255/ZVSP.

               (3)

               Aimana Jabera, Khaleda Kaddoura, Mohammeda Hamchoa i Hamcho International trebalo bi na temelju novih obrazloženja ponovo uvrstiti na popis osoba i subjekata koji podliježu mjerama ograničavanja.

               (4)

               Odluku 2013/255/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog I. Odluci 2013/255/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 26. siječnja 2015.

            Za Vijeće

            Predsjednik

         E. RINKĒVIČS

      (1)  SL L 147, 1.6.2013., str. 14.

      PRILOG
      Sljedeće osobe i subjekt umeću se na popis osoba i subjekata naveden u Prilogu I. Odluci 2013/255/ZVSP.
      I.   POPIS FIZIČKIH I PRAVNIH OSOBA, SUBJEKATA ILI TIJELA IZ ČLANAKA 27. I 28.

      A.   OSOBE

                  Ime i prezime

                  Podaci o identitetu

                  Razlozi

                  Datum uvrštavanja na popis

                  18.

               Mohammed (
                     ) Hamcho (
                     )

                  Datum rođenja: 20. svibnja 1966.
                  Putovnica br. 002954347

                  Istaknuti sirijski poslovni čovjek, vlasnik Hamcho Internationala, blizak ključnim osobama sirijskog režima, uključujući predsjednika Bashara al-Assada i Mahera al-Assada.
                  Od ožujka 2014. predsjednik je bilateralnih poslovnih vijeća zadužen za Kinu, nakon što ga je na taj položaj imenovao ministar gospodarstva Khodr Orfali.
                  Mohammed Hamcho ima koristi od sirijskog režima i podržava ga te je povezan s osobama koje imaju koristi od režima i podržavaju ga.

                  27.1.2015.

                  28.

               Khalid (
                     ) (također Khaled) Qaddur (
                     ) (također Qadour, Qaddour, Kaddour)

                  Istaknuti sirijski poslovni čovjek, blizak Maheru al-Assadu, ključnoj osobi sirijskog režima.
                  Khalid Qaddur ima koristi od sirijskog režima i podržava ga te je povezan s osobama koje imaju koristi od režima i podržavaju ga.

                  27.1.2015.

                  33.

               Ayman (
                     ) Jabir (
                     ) (također Aiman Jaber)

                  Mjesto rođenja: Latakija

                  Istaknuti sirijski poslovni čovjek, blizak ključnim osobama sirijskog režima kao što su Maher al-Assad i Rami Makhlouf.
                  On također podržava režim tako što olakšava uvoz nafte iz Overseas Petroleum Tradinga u Siriju putem svojeg poduzeća El Jazireh.
                  Ayman Jabir ima koristi od režima i podržava ga te je povezan s osobama koje imaju koristi od režima i podržavaju ga.

                  27.1.2015.

            B.   SUBJEKTI

                  Naziv

                  Podaci o identitetu

                  Razlozi

                  Datum uvrštavanja na popis

                  3.

                  Hamcho International
                  (također Hamsho International Group)

                              Baghdad Street,

                              PO Box 8254

                              Damask

                              Tel. 963 112316675

                              Telefaks: 963 112318875

                              Internetska stranica: www.hamshointl.com

                              Elektronička pošta: info@hamshointl.com i hamshogroup@yahoo.com

                  Hamcho International je veliki sirijski holding čiji je vlasnik Mohammed Hamcho.
                  Hamcho International ima koristi od režima i podržava ga te je povezan s osobom koja ima koristi od režima i podržava ga.

                  27.1.2015.